**Kaposvári Klebelsberg Középiskolai Kollégium**

**Az intézmény OM azonosítója és neve: 040652**

**Kaposvári Klebelsberg Középiskolai Kollégium**

**Az intézmény címe: 7400 Kaposvár, Álmos vezér u. 1**

**Az intézmény telefon és fax száma: 82/555-900, 82/555-902**

**Intézmény honlapja és e-mail címe:** [**www.klebi.sulinet.hu**](http://www.klebi.sulinet.hu)**,** **titkarsag@klebi.sulinet.hu**

**Intézmény vezetője: Dr. Giber Vilmos intézményvezető**

**Középiskolai társintézmények:**

**Kaposvári Tankerületi Központ középfokú intézményei**

**Kaposvári Táncsics Mihály Gimnázium,**

**Kaposvári Munkácsy Mihály Gimnázium,**

**Kaposvári Csokonai Vitéz Mihály Általános Iskola és Gimnázium,**

**Kaposvári Zichy Mihály Iparművészeti Szakgimnázium,**

**Kaposvári Szakképzési Centrum középiskolái**

A Kaposvári Klebelsberg Középiskolai Kollégium 16 éve fogadja azokat a Kaposváron tanuló diákokat, akik **középiskolai** tanulmányokat folytatnak a városban.

A diákok 4 ágyas szobákban laknak. A két egymás melletti szobának közös fürdőszobája van, tisztálkodási és WC használati lehetőséggel. Napi háromszori étkezést biztosítunk diákjainknak, rendszerint este is meleg étellel. Minden reggel orvosi ügyelet, napközben ápolónő van a kollégiumban. Könyvtár, számítógéptermek és internet lehetőség is a tanulók rendelkezésére áll. Az épületen belül tornacsarnokkal és uszodával, az épülethez tartozó területünkön műfüves focipályával, teniszpályával és kosárlabdapályával rendelkezünk. Kollégiumunk nevelői minden tantárgyból vállalnak felzárkóztatást illetve tehetséggondozást. A tehetséggondozás érdekében speciális foglalkozásokat is biztosítunk diákjainknak.

Kollégiumi szolgáltatásainkkal, különösen nevelőmunkánkkal az iskolai és családi nevelést kívánjuk kiegészíteni úgy, hogy az általunk kínált fizikai és pedagógiai környezet szolgálja mind az egyén, mind a közösség érdekét és értékét. Pedagógiai jó gyakorlatai által kollégiumunk a Kaposvári POK Bázis-intézménye.

Intézményünk Kiváló Minősítésű Regionális Tehetségpont. Tagja az Európai Tehetségpontok hálózatának és Minősített Tehetség Műhely az ország egyetlen önálló kollégiumaként.

**Az Arany János Tehetséggondozó Program országos hálózatának 2003 óta tagja a kollégium, a PROGRAM egyik megvalósítója Kaposváron.**

**Az Arany János Tehetséggondozó Programban résztvevő tanulók is nálunk kapnak kollégiumi elhelyezést és lehetőséget a programban való részvételre, közösen a Kaposvári Táncsics Mihály Gimnáziummal. Jelenleg 118 tanuló vesz részt a képzésben.**

**A programba való jelentkezés külön eljárás keretében történik, a jelentkezési határidő 2020. december 11.**

**Az Arany János tehetséggondozó Program részleteiről tájékozódni lehet:** [**http://www.klebi.sulinet.hu**](http://www.klebi.sulinet.hu) **oldalon (AJTP fül alatt)**

A kollégiumba felvételt nyerni az általános felvételi eljárás szerint, vagy a kollégium honlapján ([www.klebi.sulinet.hu](http://www.klebi.sulinet.hu)) található jelentkezési lapon lehet. A kollégiumi felvétel egy tanévre szól, a kollégiumi elhelyezésért **fizetni nem kell**, csak az étkezés térítésköteles. A felvételt nyert tanulóknak értesítést küldünk a beiratkozás időpontjáról, amely azonos a középiskolai beiratkozás időpontjával.

Az idei tanév rendkívüli jellegétől függetlenül szívesen látjuk egyeztetetten, bejelentkezés alapján, mindazokat az érdeklődőket, akik többet szeretnének megtudni a kollégiumról. Kérjük, hogy jelezze igényét írásban: titkarsag@klebi.sulinet.hu